Ludwig Herpel

Ludwig Herpel (7. oktoober 1887 – 19. oktoober 1934) oli saksa majandusteadlane. 

Tema välja töötatud ühistulise krediidiringi loomise põhimõtet rakendades hakati Saksamaal 1931. aastal, suure tööpuuduse ja sügava majanduskriisi olukorras, emiteerima kohalikku sularahavaba žiro-(hädaabi)raha, mille arveldused toimusid vaid ühistu pangakontol. 1932. aasta lõpuks oli seda programmi rakendanud juba 45 omavalitsust. 

Riigi Keskpank ja Finantsministeerium püüdsid seda tegevust lõpetada, kehtestades mitmeid seadusi ja rakendades sanktsioone, kuid alles 1934. aasta lõpus suudeti sularahata maksete kuritarvitamise vastase seadusega sellele lõpp teha.

Kategooria:Saksamaa majandusteadlased
Kategooria:Sündinud 1887
Kategooria:Surnud 1934